Diari Oficial de la Generalitat Valenciana


Sumari del DOGV 5403, del 07-12-2006 (2006/13420)

RESOLUCIÓ de 8 de novembre de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat Cardenal Herrera-CEU.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13014


Data del document
:   08-11-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Cardenal Herrera-Ceu
    * professió paramèdica
    * nutrició
    * legislació
    * universitat
    * títol d'estudis

RESOLUCIÓ de 8 de novembre de 2006, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció de títols oficials en la Universitat Cardenal Herrera-CEU. [2006/13538]  
Per mitjà del Decret 217/2004, de 8 d'octubre, del Consell de la Generalitat, es va autoritzar l'ampliació d'ensenyaments en la Universitat Cardenal Herrera-CEU, per a implantar els ensenyaments universitaris conduents a l'obtenció del títol oficial de diplomat en Nutrició Humana i Dietètica i diplomat en Teràpia Ocupacional.  
Per acord del Consell de Coordinació Universitària de 15 de desembre de 2004, s'homologa el pla d'estudis conduent a l'obtenció del titol de diplomat en Teràpia Ocupacional.  
Per acord del Consell de Coordinació Universitària d'11 de maig de 2005, s'homologa el pla d'estudis conduents a l'obtenció del títol de diplomat en Nutrició Humana i Dietètica.  
Per acord del Consell de Ministres, Resolució de la Secretaria d'Estat d'Universitats i Investigació de 29 de desembre de 2005, s'homologa el títol de diplomat Nutrició Humana i Dietètica i diplomat en Teràpia Ocupacional. Amb posterioritat han de publicar-se els plans d'estudis corresponents en el Boletín Oficial del Estado per Resolució de 27 de març de 2006.  
D'acord amb el que disposa l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'Universitats i Centres Universitaris i en exercici de les atribucions conferides en l'article 35 de la Llei de Govern Valencià, resolc:  
Primer  
Autoritzar la Universitat Cardenal Herrera-CEU posar en funcionament els ensenyaments conduents a l'obtenció del títol oficial de diplomat en Teràpia Ocupacional de la Facultat de Ciències Experimentals i de la Salut que han d'organitzar-se en el campus Moncada-Alfara del Patriarca.  
Segon  
Autoritzar la Universitat Cardenal Herrera-CEU posar en funcionament els ensenyaments conduents a l'obtenció del títol oficial de diplomat en Nutrició Humana i Dietètica de la Facultat de Ciències Experimentals i de la Salut que han d'organitzar-se en el campus de Moncada-Alfara del Patriarca.  
Tercera  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Cardenal Herrera-CEU ha de sotmetre a avaluació de l'Agència Nacional d'Avaluació de la Qualitat i Acreditació el desplegament efectiu dels corresponents ensenyaments.  
Disposició final única  
La present resolució té efectes des de l'endemà de la publicació en el Diari Oficial de la Generalitat.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10,14 i 46 de la Llei 29/1998, reguladora de la Jurisdicció Contenciosa Administrativa, contra la present resolució, que posa fi a la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis davant l'òrgan que s'indica a continuació:  
a) El recurs de reposició ha d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la publicació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació.  
València, 8 de novembre de 2006.. El conseller d'Empresa, Universitat i Ciència: Justo Nieto Nieto.